Studentersamfundet (Aalborg Universitet)

Studentersamfundet er en studenterorganisation ved Aalborg Universitet, der repræsenterer alle studerende. Studentersamfundet blev stiftet i 1991 ved en sammenlægning af Studenterrådet (SR) og Moderate Studenter (MS). Siden har Studentersamfundet været paraplyorganisation for en lang række mere eller mindre selvstændige grupper og foreninger ved Aalborg Universitet 

Studentersamfundets grundlæggende formål er, at sikre og forbedre det eksisterende studiemiljø på Aalborg Universitet. Derudover forholder Studentersamfundet sig til uddannelseskvaliteten, de fysiske rammer på universitetet samt vejledningen af de studerende.

Studentersamfundets aktiviteter 
Overordnet kan Studentersamfundets aktiviteter opdeles i tre områder:
 Det politiske område, hvor Studentersamfundet arbejder på mere og bedre indflydelse på studierne på Aalborg Universitet.
 Det sociale område, hvor Studentersamfundet arbejder for det bedste studiemiljø for de studerende på Aalborg Universitet.
 Det sidste område er den service, Studentersamfundet yder dets medlemmer og studerende generelt.

Studiestart 
Studentersamfundet løser under universitets studiestart en række centrale opgave. Heriblandt er de mest omfangsrige morgenmadsarrangementet på Honnørkajen og studiestartsfesten i Gigantium.

Alle nye studerende ved sommerstudiestarten mødes den første hverdag i september på Honnørkajen foran Aalborghus Slot, hvor universitetet i samarbejde med Studentersamfundet byder de nye studerende velkommen. Arrangement, der planlægges og afholdes af de frivillige i Studentersamfundet, starter den såkaldte ”"rusperiode”, hvor de nye studerende lære deres studerekammeret, universitet og Aalborg by at kende. De nye studerende mødes, spiser morgenmad og høre herefter taler fra rektor, borgmester og Studentersamfundet. Grundet coronakrisen blev arrangementet i 2020 afholdt lokalt på studierne med videotaler.

Studiestartsfesten afholdes den efterfølgende fredag i Gigantiums storsal, hvor de nye studerende spiser sammen med deres tutorer, efterfulgt af en optræden af et dansk musiknavn.

Medier hos Studentersamfundet 
Studentersamfundet udgiver hvert år en række trykte og digitale publikationer, heriblandt studenterbladet Agenda, der udgives otte gange om året, og Rushåndbogen, som er en guide/ velkomstbog til nye studerende, der udgives én gang hvert år. Indholdet i publikationerne spænder bredt, men centrerer sig primært om livet som universitetsstuderende, med de valg, overvejelser og oplevelser der følger med denne tid.

Agenda skrives og udformes af en redaktion ledet af en ansvarshavende chefredaktør. De studerende på redaktionen påtager sig forskellige roller, som skribenter, fotografer og korrekturlæsere. Redaktionen står også bag arbejdet med at udforme Rushåndbogen og udgav desuden i efteråret 2019 to podcasts, der satte fokus på emner der var aktuelle i efterårets udgaver af bladet.

Tidligere hed studenterbladet Nye Veje, men i 2000'erne ændrede bladet sig markant og blev omdøbt til Agenda - de studerendes blad, som det har heddet siden.

Barerne i Studentersamfundet 
Studentersamfundet har over en længere årrække drevet studenterdrevene barer på Aalborg Universitet. Enkelte barer har oplevet mange generationer af studerende, f.eks. har baren DE-klubben kunne fejre sit 20-års jubilæum i 2019.

Barerne fungerer til dagligt som selvstændige foreninger med egen bestyrelse og frivillige. Studentersamfundet som hovedorganisation støtter barerne økonomisk og organisatorisk, bl.a. gennem deres sekretariat.

Historisk har barerne også mødt udfordringer, såsom i 2007, hvor der var uklarhed om studenterdrevene bares fremtid. Ved denne lejlighed, hvor interesseorganisationen Danmarks Restauranter og Caféer forsøgte at lukke fredagsbarer i Danmark, viste rektor Finn Kjærsdam og prorektor Hanne Kathrine Krogstrup deres støtte til Studentersamfundets barer ved at udskænke fadøl i to fredagsbarer.    

Studentersamfundet driver i dag fem fredagsbarer og én torsdagsbar forskellige steder på universitetet. De studenterdrevne barer er blevet beskrevet som positive for studiemilijøet da de ”støtter op om det fællesskab, de studerende har i undervisningen.”    

Barer i Studentersamfundet anno 2020

Tidligere barer i Studentersamfundet  

KABLAH! (Friis på Nyhavnsgade 14), O'Sohn Baren (Sohngårdsholmsvej), Wunderbar (Fibigerstræde)

Kilder

Henvisninger 

 Studentersamfundets hjemmeside
 Facebookside for Studentersamfundet
 Facebookside for Studentersamfundets lokalafdeling i Esbjerg

Studenterorganisationer ved Aalborg Universitet
Etableret i 1991